Terrell 1920. május 24-én született a Florida állambeli Tallahassee-ben. William édesapja a Floridai Legfelsőbb Bíróságnál 41 évig dolgozó William Glenn Terrell, édesanyja pedig Esther Collins Terrell. Az apa és fia teljes neve megegyezik, utónévként pedig mindketten a Glennt használták. A fiú 1942-ben az észak-karolinai Davidson Főiskola politikatudományi szakán alapfokú diplomát szerzett, majd a második világháború idején a hadseregben szolgált; Glenn részt vett a D-napon és az ardenneki offenzívában is. Terrell a katonaságtól századosi rendfokozatban szerelt le, majd 1948-ban a Floridai Állami Egyetemen kézhez kapta pszichológiai mesterdiplomáját. A férfi az 1952-ben doktorált az Iowai Egyetem fejlődéspszichológiai szakán. Glenn Terrell 93 éves korában hunyt el a Sequim városában, az Olimpia-félszigeten fekvő otthonában.